laion/Wikipedia-Exotic huggingface dataset:
জাকির তালুকদার

জাকির তালুকদার বাংলাদেশি কথাসাহিত্যিক। বাংলা কথাসাহিত্যে তিনি ইতোমধ্যেই সুপ্রতিষ্ঠিত আসন তৈরি করে নিয়েছেন। তার মহাকাব্যিক উপন্যাস পিতৃগণ সমকালীন কথাসাহিত্যে একটি মৌলিক সংযোজন। তিনি ২০১৪ সালে বাংলা একাডেমি সাহিত্য পুরস্কারে ভূষিত হন, কিন্তু ১০ বছর পর ২০২৪ সালের ২৮ জানুয়ারি সেই পুরস্কার প্রত্যাখ্যানের ঘোষণা দেন।। জাকির তালুকদার নাটোরে বেড়ে উঠেছেন । তিনি চিকিৎসাবিজ্ঞানে স্নাতক এবং স্বাস্থ্যঅর্থনীতিতে স্নাতকোত্তর ডিগ্রী লাভ করেন। কর্মজীবনে তিনি একজন চিকিৎসক। বিভিন্ন বেসরকারি প্রতিষ্ঠানের চিকিৎসা ও গবেষণা বিভাগে কাজ করছেন। এক সময় প্রগতিশীল ছাত্র রাজনীতিতে সরাসরি জড়িত জাকির তালুকদার বরাবর সাম্রাজ্যবাদ বিরোধী সাংস্কৃতিক ও সামাজিক আন্দোলনে যুক্ত থাকায় তাঁর গদ্যে সমাজ বাস্তবতার সঙ্গে রাজনীতি ও ইতিহাসচেতনা এসেছে ভিন্ন মাত্রা নিয়ে। লেখালেখির শুরু থেকেই তিনি আলাদা এক পথ নির্মাণে সচেষ্ট ছিলেন। তার লেখায় ধর্মীয়, সামাজিক ও রাজনৈতিক বাস্তবতার সঙ্গে পুরাণের সংমিশ্রণ সম্পূর্ণ ভিন্ন এক মাত্রা নিয়ে উপস্থিত হয়েছে। পিতৃগণ ছাড়া কুরসিনামা, মুসলমানমঙ্গল, কবি ও কামিনী, ‘ছায়াবাস্তব, কল্পনা চাকমা ও রাজার সেপাই তাঁর উল্লেখযোগ্য গ্রন্থ। ২০১৪ সালে বাংলা একাডেমী পুরস্কারে ভূষিত হয়েছেন। এ পর্যন্ত ২৪টি গ্রন্থ তিনি রচনা করেছেন। তার রচিত গ্রন্থসমূহ: কবি ও কামিনী; কুরসীনামা প্রতিপাঠ পিতৃগণ, (জেমকন কথাসাহিত্য পুরস্কার) ছায়াবাস্তব কল্পনা চাকমা ও রাজার সেপাই মায়ের জন্য ভালবাসা বাংলাদেশের গল্প গল্পসমগ্র বাছাই গল্প হাঁটতে থাকা মানুষের গল্প চলনবিলের রূপকথা মুসলমানমঙ্গল (বাংলা একাডেমী পুরস্কার) যোজনগন্ধা রবীন্দ্রনাথ:’রাজা’ পিচ্চিভূতের কাণ্ড গল্পপাঠ হা-ভাতভুমি দূরদিগন্তে উঁকি বহিরাগত—ইত্যাদি মেয়েটি কেবল নিয়তির কাছে হেরেছিল ১৯৯২ বাংলা একাডেমি সাহিত্য পুরস্কার ২০১৪ (২০২৪ সালে পুরস্কারটি ফিরিয়ে দেন) মাহমুদ, এহসান (৫ ফেব্রুয়ারি ২০১৫)। "আমি লেখার বিষয় সংকটে ভুগিনি : জাকির তালুকদার"। এনটিভি অনলাইন। ৫ মে ২০১৮ তারিখে মূল থেকে আর্কাইভ করা। সংগ্রহের তারিখ ৫ মে ২০১৮।  "মুসলমানমঙ্গল"। arts.bdnews24.com। ২০০৯-০২-১৫। ২০১৪-০৮-৩০ তারিখে মূল থেকে আর্কাইভ করা। সংগ্রহের তারিখ ২০১৮-০৫-০৫।  প্রতিবেদক, নিজস্ব (২০২৪-০১-২৮)। "বাবাংলা একাডেমি পুরস্কার প্রত্যাখ্যান করলেন কথাসাহিত্যিক জাকির তালুকদার"। Manabzamin। সংগ্রহের তারিখ ২০২৪-০১-২৮।  "বাংলা একাডেমির পুরস্কার প্রত্যাখ্যান করলেন কথাসাহিত্যিক জাকির তালুকদার"। Jugantor (ইংরেজি ভাষায়)। সংগ্রহের তারিখ ২০২৪-০১-২৯।  ঢাকা, নিজস্ব প্রতিবেদক। "বাংলা একাডেমি পুরস্কার ফেরত দিলেন কথাসাহিত্যিক জাকির তালুকদার"। www.prothomalo.com। সংগ্রহের তারিখ ২০২৪-০১-২৯।
মোহাম্মদ নাভিদ

মোহাম্মদ নাভিদ সেলিম (উর্দু: محمد نوید‎‎; জন্ম: ৩ জুন, ১৯৮৭) আমিরাতি ক্রিকেটার। সংযুক্ত আরব আমিরাত দলের পক্ষে আন্তর্জাতিক ক্রিকেট খেলছেন। দলে তিনি ডানহাতে বোলিং করে থাকেন। ২ মে, ২০১৪ তারিখে আফগানিস্তান দলের বিপক্ষে তার একদিনের আন্তর্জাতিকে অভিষেক ঘটে। আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য নাভিদসহ ১৫-সদস্যের চূড়ান্ত তালিকা প্রকাশ করে। ১২ মার্চ, ২০১৫ তারিখে ওয়েলিংটনের ওয়েলিংটন রিজিওন্যাল স্টেডিয়ামে অনুষ্ঠিত গ্রুপ পর্বের ৫ম খেলায় দক্ষিণ আফ্রিকার বিপক্ষে নিজস্ব সেরা ৩/৬৩ লাভ করেন। কিন্তু খেলায় তার দল দক্ষিণ আফ্রিকার কাছে ১৪৬ রানের বিশাল ব্যবধানে পরাজিত হয়। "Mohammad Naveed"। ESPN Cricinfo। সংগ্রহের তারিখ ২৮ নভেম্বর ২০১৪।  "UAE Name Final 15 Man Squad for ICC Cricket World Cup 2015"। ১৪ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৫।  মোহাম্মদ তৌকির ২০১৫ ক্রিকেট বিশ্বকাপ দলসমূহ সংযুক্ত আরব আমিরাত জাতীয় ক্রিকেট দল ২০১৪-১৫ আফগানিস্তান ক্রিকেট দলের সংযুক্ত আরব আমিরাত সফর ইএসপিএনক্রিকইনফোতে মোহাম্মদ নাভিদ (ইংরেজি)
দাস্তান

দাস্তান (داستان dâstân, Persian for "story") হল কথ্য ইতিহাসের একটি অলঙ্কৃত রূপ। এর উৎপত্তি মধ্য এশিয়ায়। এতে সাধারণত কোনো চরিত্রকে প্রধান হিসেবে ধরা হয় যে বাইরের হামলাকারী বা শত্রু থেকে তার গোত্র বা জনগণকে রক্ষা করে। এই প্রধান চরিত্র এমনভাবে ফুটিয়ে তোলা হয় যাতে কীভাবে একজনের কাজ করা উচিত তার উদাহরণ দেয়া যায় এবং গল্পগুলো যাতে শিক্ষার মাধ্যম হয়ে উঠে। পন্ডিতদের কাছে দাস্তানগুলো সাংস্কৃতিক ইতিহাসে পূর্ণ বিষয়বস্তু। মধ্য এশিয়ায় রুশ আক্রমণের সময় অনেক নতুন দাস্তান সৃষ্টি হয়েছে। এসবে রুশ দখলদারিত্বের প্রতিবাদ করা হয়। Steingass, Francis Joseph. A Comprehensive Persian-English dictionary, including the Arabic words and phrases to be met with in Persian literature. London: Routledge & K. Paul, 1892. [১][স্থায়ীভাবে অকার্যকর সংযোগ] Russell, R., 1993. The Pursuit of Urdu Literature: A Select History. Palgrave Macmillan, Original from the University of Michigan. P. 85. আইএসবিএন ১-৮৫৬৪৯-০২৯-৭, আইএসবিএন ৯৭৮-১-৮৫৬৪৯-০২৯-০
২০১৪-১৫ পাকিস্তান ক্রিকেট দলের নিউজিল্যান্ড সফর

পাকিস্তান ক্রিকেট দল পূর্ব-নির্ধারিত সময়সূচী মোতাবেক নিউজিল্যান্ড সফর করে। ৩১ জানুয়ারি থেকে ৩ ফেব্রুয়ারি, ২০১৫ তারিখ পর্যন্ত দলটি নিউজিল্যান্ড ক্রিকেট দলের বিপক্ষে দুইটি একদিনের আন্তর্জাতিক খেলায় প্রতিদ্বন্দ্বিতা করেছে। পাকিস্তানের এ সফরটি মূলতঃ ২০১৫ সালের ক্রিকেট বিশ্বকাপের পূর্ব-প্রস্তুতির অংশবিশেষ যা অস্ট্রেলিয়া ও নিউজিল্যান্ডে যৌথভাবে অনুষ্ঠিত হয়। নিউজিল্যান্ড সিরিজে ২-০ ব্যবধানে জয়ী হয়। পাকিস্তান টসে জয়ী হয়ে ব্যাট করার সিদ্ধান্ত নেয়। পাকিস্তান টসে জয়ী হয়ে ব্যাট করার সিদ্ধান্ত নেয়। নিউজিল্যান্ড টসে জয়ী হয়ে ফিল্ডিংয়ের সিদ্ধান্ত নেয়। নিউজিল্যান্ড টসে জয়ী হয়ে ব্যাট করার সিদ্ধান্ত নেয়। Staff, ESPNcricinfo (৩ জুন ২০১৪)। "Test cricket returns to Christchurch"। ক্রিকইনফো। সংগ্রহের তারিখ ২৮ অক্টোবর ২০১৪।  "Pakistan tour of Australia and New Zealand, 2014/15 / Fixtures"। ESPNcricinfo। ২ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০১৪।  "Junaid to miss NZ ODIs with injury"। সংগ্রহের তারিখ ২৬ জানুয়ারি ২০১৫।  "Records / Pakistan in New Zealand ODI Series, 2014/15 / Most runs" (ইংরেজি ভাষায়)। Cricinfo। সংগ্রহের তারিখ ২০১৬-০২-১৮।  "Records / Pakistan in New Zealand ODI Series, 2014/15 / Most wickets" (ইংরেজি ভাষায়)। Cricinfo। সংগ্রহের তারিখ ২০১৬-০২-১৮।
সাকলাইন হায়দার

সাকলাইন হায়দার (উর্দু: ساقین حیدر‎‎) (জন্ম: ১০ আগস্ট, ১৯৮৭) পাকিস্তানের রাওয়ালপিন্ডিতে জন্মগ্রহণকারী আমিরাতি ক্রিকেটার। তিনি আন্তর্জাতিক ক্রিকেট অঙ্গনে সংযুক্ত আরব আমিরাত ক্রিকেট দলের প্রতিনিধিত্ব করছেন। দলে তিনি মূলতঃ উইকেট-কিপারের দায়িত্ব পালন করছেন। এছাড়াও, তিনি বামহাতে ব্যাটিং করে থাকেন। ২ ডিসেম্বর, ২০১৪ তারিখে আফগানিস্তান ক্রিকেট দলের বিপক্ষে তার একদিনের আন্তর্জাতিকে অভিষেক ঘটে। আমিরাত ক্রিকেট বোর্ড কর্তৃপক্ষ কর্তৃক ১০ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য সাকলাইন হায়দারসহ ১৫-সদস্যের চূড়ান্ত তালিকা প্রকাশ করে। "Afghanistan tour of United Arab Emirates, 3rd ODI: United Arab Emirates v Afghanistan at Dubai (CA), Dec 2, 2014"। ESPN Cricinfo। সংগ্রহের তারিখ ২ ডিসেম্বর ২০১৪।  "UAE Name Final 15 Man Squad for ICC Cricket World Cup 2015"। ১৪ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৫।  মোহাম্মদ নাভিদ ২০১৫ ক্রিকেট বিশ্বকাপ দলসমূহ সংযুক্ত আরব আমিরাত জাতীয় ক্রিকেট দল ২০১৪-১৫ সংযুক্ত আরব আমিরাতে অস্ট্রেলিয়া বনাম পাকিস্তান ক্রিকেট দল ইএসপিএনক্রিকইনফোতে সাকলাইন হায়দার (ইংরেজি)
রামি আল জামারাত

রামি আল জামারাত (আরবি: رمي الجمرات ramī aj-jamarāt, আক্ষ. "জামারতকে পাথর নিক্ষেপ") (শয়তানকে পাথর নিক্ষেপ বলেও পরিচিত) ইসলামের পঞ্চস্তম্ভের অন্যতম হজের একটি অংশ। হাজিরা মক্কার পূর্ব দিকে অবস্থিত মিনায় তিনটি দেয়ালে (জামারাত নামে পরিচিত, ইতিপূর্বে এগুলো স্তম্ভ আকারের ছিল) পাথর নিক্ষেপ করেন। এটি হজের অন্যতম গুরুত্বপূর্ণ অংশ। মিনায় আসার পূর্বে মুজদালিফায় অবস্থানের সময় সাধারণত পাথর সংগ্রহ করা হয়। ২০০৪ সাল পর্যন্ত তিনটি উচু স্তম্ভে পাথর নিক্ষেপ করা হত। এরপর সৌদি কর্তৃপক্ষ নিরাপত্তার জন্য এসব স্তম্ভের স্থলে ২৬ মিটার দীর্ঘ দেয়াল নির্মাণ করে। অনেক হাজিদের নিক্ষিপ্ত পাথর ভুলবশত অন্যদিকের হাজিদের দিকে গিয়ে পড়ত। জামারাতে সহজে পৌছানোর জন্য এগুলোর চারপাশে পায়ে জামারাত সেতু নির্মাণ করা হয়। Burton, Richard Francis (১৮৫৭)। Personal Narrative of a Pilgrimage to El Medinah and Meccah। পৃষ্ঠা 226। The word jamrah is applied to the place of stoning, as well as to the stones.  আবু দাউদ (১৯৮৪)। সুনান আবু দাউদ: অধ্যায় ৫১৯-১৩৩৭। Sh. M. Ashraf। 1204. Jamrah originally means a pebble. It is applied to the heap of stones or a pillar.  Hughes, Thomas Patrick (১৮৮৫)। Dictionary of Islam। পৃষ্ঠা 225। আইএসবিএন 978-81-206-0672-2। Lit. "gravel, or small pebbles." The three pillars [...] placed against a rough wall of stones [...]
ইরম শর্মিলা চানু

ইরম শর্মিলা চানু ১৯৭২ সনের ১৪ মার্চ মণিপুরে জন্মগ্রহণ করেন৷ তাকে মণিপুরের লৌহমানবী "Iron Lady of Manipur" বলা হয়। তিনি ২০০০ সনের ২ নভেম্বরের পর থেকে মণিপুরে সৈন্য বাহিনীর বিশেষ ক্ষমতা আইন, ১৯৫৮ (Armed Forces (Special Powers) Act, 1958 (AFSPA)) বাতিল করার জন্য অনশন করছেন৷ তার মতে মণিপুর এবং উত্তর-পূর্ব ভারতে এটিই হিংসার মূল কারণ। বর্তমানে অনশনের দশ বছর অতিক্রম করা শর্মিলাকে পৃথিবীর সবচেয়ে দীর্ঘ সময় অনশন করা নারী হিসেবে ধরা হচ্ছে। ২০০০ সনের ২ নভেম্বর মণিপুরের ইম্ফল উপত্যকার মালমে ভারতের অন্যতম প্যারামিলিটারী বাহিনী দশজন মণিপুরী ভারতীয় নাগরিককে হত্যা করে। এই ঘটনাটিকে পাচলৈ "মালম গণহত্যা" বলে উল্লেখ করা হয়। পাচদিনার স্থানীয় খবরের কাগজে ফটোসহ এই ঘটনার খবর ছাপা হয়। সেসব মৃতদের ভিতরে ৬২ বছর বয়সী বৃদ্ধা লেইচাংবাম ইবেতমি এবং ১৯৮৮ সনের রাষ্ট্রীয় শিশুর সাহসীকতার বটা বিজয়ী ১৮ বছরের ছিনাম চন্দ্রমণিও ছিলো। এই ঘটনার প্রতিবাদে তখনকার চতুর্থ শ্রেণির কর্মচারীর ২৮ বছর বয়সী মেয়ে শর্মিলা, অনশন আরম্ভ করেন। তার ভাই ইরম সিংহজিৎ সিঙর মতে "২ নভেম্বর ২০০২ তাৰিখ ছিলো বৃহস্পতিবার। শর্মিলা সকালের পরে বৃহস্পতিবারে ব্রত রেখেছিলো। তাঁর সেই "ব্রত"কে অব্যাহত রাখবে বলে স্থির করেছিলো"। ৪ নভেম্বর তারিখে অনশন আরম্ভের তারিখ হিসাবে গণনায় ধৰা হয়: ৩ তারিখ শুক্রবারে পেষ্ট্ৰী এবং মিঠাই দিয়ে নৈশভোজন শেষ করে শর্মিলা অনশন আরম্ভ করেন এবং অনুমতি সংগ্রহের কথা স্থানবিশেষে উল্লেখ কৰা হয়। ভারত সরকারের উপরে শর্মিলার মুখ্য দাবী হচ্ছে AFSPA উঠাই নেয়া। এই আইনে সৈন্যবাহিনীকে সন্ত্রাসবাদী হবার সন্দেহে যেকোনো ভারতীয় নাগরিককে আটক করবার অধিকার প্রদান করা হয়েছে। বিরোধীপক্ষ এবং মানবাধিকার গোষ্ঠীসমূহের মতে এই আইনে নির্দোষ নাগরিককে অত্যাচাৰ, অপহরণ (forced disappearance) এবং গুপ্তহত্যা (extrajudicial execution) বৈধ করবার সুবিধা করে দিয়েছে। অনশন আরম্ভ করবার তিনদিন পরে ভারতীয় দণ্ডবিধি আইন'র (en:Indian panel code) ৩০ ধারায় "আত্মহত্যার চেষ্টা"র অভিযোগে শর্মিলাকে গ্রেপ্তার করে পুলিসি হেফাজতে প্রেরণ করে। তার স্বাস্থ্যের দ্রুত অবনতি ঘটার পরিপ্রেক্ষিতে জোর করে নাকের মাধ্যমে খাবার গ্রহণে en:nasogastric intubation বাধ্য করা হয়। তার পর প্রায়ই ইরম শর্মিলাকে নিয়মিতভাবে ভারতীয় দণ্ডবিধি আইন-এর ৩০৯ ধারার অধীনে প্রায় আটক করা হয়েছে এবং এখন পর্যন্ত আটক আছে। ৩০৯ ধারা মতে আত্মহত্যা পরায়ণ ব্যক্তিকে এক বছর পর্যন্ত জেল, বা জরিমানা উভয় দণ্ড প্রদান করা যাবে। Rituparna Chatterjee (২০ এপ্রিল ২০১১)। "Spot the Difference: Hazare vs. Irom Sharmila"। Sinlung। সংগ্রহের তারিখ ৩০ এপ্রিল ২০১১।  "Manipur Fasting Woman Re-arrested"। BBC News। ৯ মার্চ ২০০৯। সংগ্রহের তারিখ ৮ মে ২০১১।  Andrew Buncombe (৪ নভেম্বর ২০১০)। "A decade of starvation for Irom Sharmila"। The Independent। সংগ্রহের তারিখ ৮ মে ২০১১।  Nilanjana S. Roy (৮ ফেব্রুয়ারি ২০১১)। "Torchbearers for Victims in a Violent Land"। New York Times। সংগ্রহের তারিখ ৮ মে ২০১১।  Rahul Pathak (৬ আগস্ট ২০০৪)। "Why Malom is a big reason for Manipur anger against Army Act"। IndianExpress.com। সংগ্রহের তারিখ ৮ মে ২০১১।  Malom Massacre Shoma Chaudhury (৫ ডিসেম্বর ২০০৯)। "Irom And The Iron In India's Soul"। Tehelka। ২২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৮ মে ২০১১।  "Manipur fasting woman re-arrested"। BBC News। ৯ মার্চ ২০০৯। সংগ্রহের তারিখ ৮ মে ২০১১।  Section 309 in The Indian Penal Code, 1860
১৯৮২ আইসিসি ট্রফি

১৯৮২ আইসিসি ট্রফি সীমিত ওভারের ক্রিকেট প্রতিযোগিতা হিসেবে দ্বিতীয়বারের মতো অনুষ্ঠিত হয়। ১৬ জুন থেকে ২০ জুলাই সময়কালে ইংল্যান্ডে অনুষ্ঠিত এ প্রতিযোগিতায় ১৬ দেশের জাতীয় দল অংশগ্রহণ করে। প্রত্যেক দল ৬০ ওভারব্যাপী খেলায় অংশ নেয়। খেলায় সাদা পোশাক ও লাল বল ব্যবহৃত হয়। ১৯৭৯ সালের প্রতিযোগিতার ন্যায় সকল খেলা মিডল্যান্ডসে অনুষ্ঠিত হলেও চূড়ান্ত খেলা লিচেস্টারের গ্রেস রোডে আয়োজনের ব্যবস্থা করা হয়। জিম্বাবুয়ে দল বারমুদাকে হারিয়ে ১৯৮৩ সালের ক্রিকেট বিশ্বকাপের মূল-পর্বের খেলায় অংশগ্রহণের যোগ্যতা লাভ করে। প্রতিযোগিতা আয়োজনকালে দূর্যোগপূর্ণ আবহাওয়া থাকায় অনেকগুলো খেলা পূর্বেই শেষ হয়ে যায় অথবা বৃষ্টির কারণে পরিত্যক্ত ঘোষিত হয়। তন্মধ্যে পশ্চিম আফ্রিকা দল গ্রুপ পর্বের সাত খেলায় মাত্র দুইটিতে ফলাফল আনতে সক্ষম হয়। পূর্বেকার প্রতিযোগিতায় শ্রীলঙ্কা জয়লাভ করে। দলটি আইসিসি কর্তৃক পূর্ণাঙ্গ সদস্য হওয়ায় টেস্ট ও একদিনের আন্তর্জাতিকে খেলার মর্যাদা লাভ করে। ফলে তারা এবারের আসরে অংশগ্রহণ করেনি ও স্বয়ংক্রিয়ভাবে বিশ্বকাপের চূড়ান্ত পর্বে খেলে। অন্যদিকে কানাডা দল চূড়ান্ত পর্বে উঠতে ব্যর্থ হয়। এ-গ্রুপ: কানাডা, জিব্রাল্টার, ইসরায়েল, হংকং, কেনিয়া, পাপুয়া নিউগিনি, যুক্তরাষ্ট্র, জিম্বাবুয়ে বি-গ্রুপ: বাংলাদেশ, বারমুদা, পূর্ব আফ্রিকা, ফিজি, মালয়েশিয়া, নেদারল্যান্ডস, সিঙ্গাপুর, পশ্চিম আফ্রিকা হলুদ চিহ্নিত দলগুলো সেমি-ফাইনালে খেলার যোগ্যতা লাভ করে। যোগ্যতা: কমপক্ষে ২০০ রান। যোগ্যতা: কমপক্ষে ১০ উইকেট। ICC Trophy 1982 at CricketArchive ICC Trophy 1982 at Cricinfo
সর্দার মহম্মদ খানজী

সর্দার মহম্মদ খানজী বালাসিনোর রাজ্যে বাবি রাজবংশের প্রথম নবাব ছিলেন। সর্দার মহম্মদ খানজী জুনাগড় রাজ্যের প্রথম নবাব প্রথম মহম্মদ বাহাদুর খানজীর দ্বিতীয় পুত্র ছিলেন। পিতার অধীনে তিনি মুঘল সেনাবাহিনীতে যোগদান করেন এবং ১৭৪৮ খ্রিস্টাব্দে তাঁকে বালাসিনোরের প্রশাসনিক দায়িত্ব প্রদান করা হয়। ১৭৫৮ খ্রিস্টাব্দের ২৮শে সেপ্টেম্বর পিতার মৃত্যু হলে তিনি বালাসিনোর রাজ্যের প্রথম স্বাধীন নবাব হিসেবে আত্মপ্রকাশ করেন। তাঁর পুত্র প্রথম মহম্মদ জামিয়াত খানজী রাজ্যের পরবর্তী নবাব হন। Christopher Buyers। "Balasinor, The Babi Dynasty"। www.royalark.net। সংগ্রহের তারিখ ১ ফেব্রুয়ারি ২০১৫।
প্রথম মহম্মদ জামিয়াত খানজী

প্রথম মহম্মদ জামিয়াত খানজী বালাসিনোর রাজ্যের দ্বিতীয় নবাব ছিলেন। প্রথম মহম্মদ জামিয়াত খানজী বালাসিনোর রাজ্যের প্রথম নবাব সর্দার মহম্মদ খানজীর পুত্র ছিলেন। পিতার মৃত্যু হলে তিনি বালাসিনোর রাজ্যের দ্বিতীয় নবাব হিসেবে সিংহাসনে আরোহণ করেন। তাঁর পুত্র প্রথম মহম্মদ সলাবত খানজী রাজ্যের পরবর্তী নবাব হন। Christopher Buyers। "Balasinor, The Babi Dynasty"। www.royalark.net। সংগ্রহের তারিখ ১ ফেব্রুয়ারি ২০১৫।
প্রথম মহম্মদ সলাবত খানজী

প্রথম মহম্মদ সলাবত খানজী (মৃত্যু- মে, ১৮২০) বালাসিনোর রাজ্যের তৃতীয় নবাব ছিলেন। প্রথম মহম্মদ সলাবত খানজী বালাসিনোর রাজ্যের দ্বিতীয় নবাব প্রথম মহম্মদ জামিয়াত খানজীর পুত্র ছিলেন। পিতার মৃত্যু হলে তিনি বালাসিনোর রাজ্যের নবাব হিসেবে সিংহাসনে আরোহণ করেন। কোন সন্তান না থাকায় তিনি তার পিসতুতো ভ্রাতা মহম্মদ আবিদ খানজীকে রাজ্যের পরবর্তী নবাব হিসেবে মনোনীত করেন। Christopher Buyers। "Balasinor, The Babi Dynasty"। www.royalark.net। সংগ্রহের তারিখ ১ ফেব্রুয়ারি ২০১৫।
সৈন্য বাহিনীর বিশেষ ক্ষমতা আইন, ১৯৫৮

সৈন্য বাহিনীর বিশেষ ক্ষমতা আইন, ১৯৫৮ (ইংরেজি: Armed Forces (Special Powers) Act (AFSPA)) হচ্ছে ভারতীয় সংসদের আইন যেটি ১৯৫৮ সালের ১১ সেপ্টেম্বর পাস হয়। এটির মাত্র ছয়টি ধারা ভারতীয় সামরিক বাহিনীকে অশান্ত এলাকায় ("disturbed areas") আইন প্রয়োগের অনুমোদন দেয়। ভারতের উত্তর-পূর্বের ৭ রাজ্য—অরুণাচল, মিজোরাম, নাগাল্যান্ড, মণিপুর, মেঘালয়, অসম ও ত্রিপুরার বিচ্ছিন্নতাবাদী আন্দোলন দমন করতে গঠিত হয় । গত শতকের আশির দশকে পঞ্জাবে খলিস্তান আন্দোলন এবং পরে ৯০ দশকে জম্মু ও কাশ্মীরে এই আইন প্রয়োগ করা হয়। তখন থেকে সেখানেও এই আইন বলবৎ রয়েছে। এই আইন অনুযায়ী, সেনাবাহিনী যে কোন সন্দেহভাজন ব্যক্তিকে গুলি করতে পারবে। বিনা ওয়ারেন্টে গ্রেফতার করতে পারবে। বিনা ওয়ারেন্টে যে কোন জায়গায়, যে কারও বাড়িতে তল্লাশি চালাতে পারবে। কোথাও জঙ্গিদের ঘাঁটি রয়েছে বলে সন্দেহ হলে, তা নির্দ্বিধায় উড়িয়ে দিতে পারবে। রাস্তায় কোনও যানবাহনের সন্দেহজনক গতিবিধি লক্ষ করলে, তা থামিয়ে তৎক্ষণাৎ তল্লাশি চালানো যাবে। এবং সর্বোপরি এই আইনানুযায়ী, সংশ্লিষ্ট সেনা আধিকারিকের বিরুদ্ধে কোনও তদন্ত বা আইনি পদক্ষেপ করা যাবে না। আইনটি দায়িত্বশীলদের কাছ থেকে অনবরত সমালোচনার সম্মুখীন হয়েছে এই বলে যে, আইন প্রয়োগকারী এলাকায় মানবাধিকার লঙ্ঘিত হয়েছে, সেসব জায়গায় হত্যা, অত্যাচার, নিষ্ঠুরতা, অপহরণ, হারিয়ে যাওয়া ইত্যাদি ঘটনায় আইন প্রয়োগকারী বাহিনী জড়িত থেকেছে। ৬ডিসেম্বর ২০২১ নাগাল্যান্ডে সেনাকর্তৃক সাধারণ মানুষের মৃত্যুর পর এই আইন বাতিলের দাবি উঠেছে। ২০০০ সালে এই আইনের অপপ্রয়োগ ঘটিয়ে মণিপুরে ১০০ জন নিরপরাধ মানুষকে হত্যা করেছিল অসম রাইফেলসের সেনাবাহিনী। এই ঘটনার প্রতিবাদেই মণিপুরের বিখ্যাত সমাজসেবী ইরম শর্মিলা চানু দীর্ঘ ১৬ বছর অনশন করেন। এছাড়াও কাশ্মীরবাসীদের উপর এই আইন চাপিয়ে তাঁদের সাংবিধানিক প্রতিকার চাওয়ার ক্ষমতাও কেড়ে নেওয়া হয়েছিল বলে নিন্দার ঝড় দেখা দিয়েছিল ভারতের কেন্দ্রীয় সরকারের বিরুদ্ধে। "THE ARMED FORCES (SPECIAL POWERS) ACT, 1858"[স্থায়ীভাবে অকার্যকর সংযোগ] Joshi, Sandeep (১৭ জুলাই ২০১৩)। "Court-appointed panel highlights misuse of AFSPA in Manipur"। The Hindu। Chennai, India। সংগ্রহের তারিখ ২৯ জুলাই ২০১৩।  ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: Armed Forces (Special Powers) Act Presentation on Armed Forces (Special Powers) Act, 1958 by Major General Nilendra Kumar, Director, Amity Law School Noida Coverage on website of South Asia Human Rights Documentation Centre ওয়েব্যাক মেশিনে আর্কাইভকৃত ১০ এপ্রিল ২০২৩ তারিখে "Armed Forces Act to go from Imphal" - rediff.com article dated 12 August 2004
মহম্মদ আবিদ খানজী

মহম্মদ আবিদ খানজী (রাজত্বকাল: ১৮২০-১৮২২) বালাসিনোর রাজ্যের চতুর্থ নবাব ছিলেন। মহম্মদ আবিদ খানজী বালাসিনোর রাজ্যের প্রথম নবাব সর্দার মহম্মদ খানজীর কন্যার কনিষ্ঠ পুত্র ছিলেন। তার পিতার নাম ছিল নওয়াজ খানজী। ১৮২০ খ্রিষ্টাব্দের মে মাসে বালাসিনোর রাজ্যের তৃতীয় নবাব প্রথম মহম্মদ সলাবত খানজীর মৃত্যু হলে তিনি তার উত্তরাধিকারী হিসেবে রাজ্যের নবাব হিসেবে সিংহাসনে আরোহণ করেন। দুই বছর পরে তার জ্যেষ্ঠ ভ্রাতা মহম্মদ এদল খানজী তাকে সিংহাসনচ্যূত করেন। তার কন্যার নাম ছিল সর্দার বখতে সাহিবা। Christopher Buyers। "Balasinor, The Babi Dynasty"। www.royalark.net। সংগ্রহের তারিখ ১ ফেব্রুয়ারি ২০১৫।
মহম্মদ এদল খানজী

মহম্মদ এদল খানজী (মৃত্যু: ২রা ডিসেম্বর, ১৮৩১) বালাসিনোর রাজ্যের পঞ্চম নবাব ছিলেন। মহম্মদ এদল খানজী বালাসিনোর রাজ্যের প্রথম নবাব সর্দার মহম্মদ খানজীর কন্যার জ্যেষ্ঠ পুত্র ছিলেন। তার পিতার নাম ছিল নওয়াজ খানজী। ১৮২২ খ্রিষ্টাব্দে বালাসিনোর রাজ্যের চতুর্থ নবাব ও তার কনিষ্ঠ ভ্রাতা মহম্মদ আবিদ খানজীকে সিংহাসনচ্যূত করে তিনি রাজ্যের নবাব হিসেবে সিংহাসনে আরোহণ করেন। তিনি যমুনা বিবি নামক এক মহিলাকে বিবাহ করেন। তাদের মহম্মদ জোরাওয়ার খানজী ও মহম্মদ বদর খানজী নামক দুইজন পুত্রের জন্ম হয়। Christopher Buyers। "Balasinor, The Babi Dynasty"। www.royalark.net। সংগ্রহের তারিখ ১ ফেব্রুয়ারি ২০১৫।
মহম্মদ জোরাওয়ার খানজী

মহম্মদ জোরাওয়ার খানজী (১৮২৮- ৩০শে নভেম্বর, ১৮৮২) বালাসিনোর রাজ্যের ষষ্ঠ নবাব ছিলেন। মহম্মদ জোরাওয়ার খানজী বালাসিনোর রাজ্যের পঞ্চম নবাব মহম্মদ আবিদ খানজীর জ্যেষ্ঠ পুত্র ছিলেন। তার মাতার নাম ছিল যমুনা বিবি। ১৮৩১ খ্রিষ্টাব্দে ২রা ডিসেম্বর পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। ১৮৪৩ খ্রিষ্টাব্দ পর্যন্ত মাতার তত্ত্বাবধানে রাজত্ব করেন। তিনি পিতৃব্য মহম্মদ আবিদ খানজীর কন্যা সর্দার বখতে সাহিবাকে বিবাহ করেন। এছাড়া চাঁদ বিবি এবং গাজিন বকশ নামক দুইজন মহিলাকে বিবাহ করেন। তার মহম্মদ মনওয়ার খানজী ও বুধু মিঞা নামক দুইজন পুত্র এবং দোসি বখতে সাহিবা নামক এক কন্যাসন্তান ছিল। Christopher Buyers। "Balasinor, The Babi Dynasty"। www.royalark.net। সংগ্রহের তারিখ ১ ফেব্রুয়ারি ২০১৫।
মহম্মদ মনওয়ার খানজী

মহম্মদ মনওয়ার খানজী (১৭ই সেপ্টেম্বর ১৮৪৬- ২৪শে মার্চ, ১৮৯৯) বালাসিনোর রাজ্যের সপ্তম নবাব ছিলেন। মহম্মদ মনওয়ার খানজী বালাসিনোর রাজ্যের ষষ্ঠ নবাব মহম্মদ জোরাওয়ার খানজীর জ্যেষ্ঠ পুত্র ছিলেন। ১৮৮২ খ্রিষ্টাব্দে ৩০শে নভেম্বর পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। তিনি তিনজন অভিজাত কন্যাকে বিবাহ করেন। তার দ্বিতীয় মহম্মদ জামিয়াত খানজী নামক একজন পুত্র এবং হামির বখতে সাহিবা ও হুসেইন বখতে সাহিবা নামক দুই কন্যাসন্তান ছিল। Christopher Buyers। "Balasinor, The Babi Dynasty"। www.royalark.net। সংগ্রহের তারিখ ১ ফেব্রুয়ারি ২০১৫।
দ্বিতীয় মহম্মদ জামিয়াত খানজী

দ্বিতীয় মহম্মদ জামিয়াত খানজী (১০ই নভেম্বর ১৮৯৪- ২রা ফেব্রুয়ারি, ১৯৪৫) বালাসিনোর রাজ্যের অষ্টম নবাব ছিলেন। দ্বিতীয় মহম্মদ জামিয়াত খানজী বালাসিনোর রাজ্যের সপ্তম নবাব মহম্মদ মনওয়ার খানজীর একমাত্র পুত্র ছিলেন। ১৮৯৯ খ্রিষ্টাব্দে ২৪শে মার্চ পিতার মৃত্যু হলে তিনি রাজ্যের নবাব হিসেবে সিংহাসনে আরোহণ করেন। ১৮৯৯ খ্রিষ্টাব্দ থেকে নাবালক অবস্থায় রাজপ্রতিনিধিদের তত্ত্বাবধানে রাজত্ব করার পর তিনি ১৯১৫ খ্রিষ্টাব্দের ৯ই নভেম্বর পূর্ণ শাসনক্ষমতা লাভ করেন। তিনি রাজকোট শহরে অবস্থিত রাজকুমার কলেজে শিক্ষালাভ করেন ও দেরাদুন শহরে সামরিক প্রশিক্ষণ লাভ করেন। ১৯৩৩ খ্রিষ্টাব্দের ৩০শে আগস্ট আর্থিক গোলযোগের কারণে ব্রিটিশ ভারত সরকারের তরফে তার প্রশাসনিক ক্ষমতা কেড়ে নেওয়া হয় এবং রাজ্যকে ব্রিটিশ সরকারের একজন প্রতিনিধির শাসনাধীনে রাখা হয়। ১৯৩৮ খ্রিষ্টাব্দের ফেব্রুয়ারি মাসে তাকে রাজ্যের বাইরে বাস করার নির্দেশ দেওয়া হয়। তিনি ১৯১৫ খ্রিষ্টাব্দের ৩১শে অক্টোবর শুভন বখতে সাহিবা, ১৯১৮ খ্রিষ্টাব্দে সর্দার বা সাহিবা, ১৯২৯ খ্রিষ্টাব্দের ফেব্রুয়ারি মাসে খুরশীদ বেগম সাহিবা এবং ১৯৩০ খ্রিষ্টাব্দের ২৫শে ডিসেম্বর জোহরা বেগম সাহিবা নামক চারজন মহিলাকে বিবাহ করেন। তার দ্বিতীয় মহম্মদ সলাবত খানজী নামক এক পুত্র এবং শাহ জাহান বখতে সাহিবা, নূর জাহান বখতে সাহিবা, কমর জাহান বখতে সাহিবা, বদর জাহান বখতে সাহিবা, আখতার জাহান বখতে সাহিবা ও জোহরা জাহান বখতে সাহিবা নামক ছয় কন্যা ছিল। Christopher Buyers। "Balasinor, The Babi Dynasty"। www.royalark.net। সংগ্রহের তারিখ ১ ফেব্রুয়ারি ২০১৫।
প্রাচীন ভারতে প্রাণদণ্ডের নিয়মকানুন

প্রাচীন হিন্দুরাজ্যে প্রাণদণ্ডের অপরাধীদের চারভাবে প্রাণদণ্ড হত। প্রথম, শ্মশানে নিয়ে কালীদেবীর সামনে বলিদান ; দ্বিতীয়, শূলে দেওয়া; তৃতীয়, হাত-পা বেঁধে অগ্নিকুণ্ডে নিক্ষেপ; চতুর্থ, জ্যান্ত অবস্থায় মাটিতে পুঁতে ফেলা। অতি সম্ভ্রান্তবংশীয় অপরাধীদের প্রথম উপায়ে প্রাণদণ্ড হত। আর মহাব্যাধিযুক্ত অপরাধীদের চতুর্থ উপায়ে প্রাণদণ্ড হত। প্রথম ও চতুর্থ উপায়ে দণ্ডিত রোমথা হত না। দ্বিতীয় ও তৃতীয় প্রকারের অপরাধীদের মধ্যে যাদের সবল ও সুস্থ দেহ দেখাত, চিকিৎসকরা তাদের রাজার কাছে নিয়ে গিয়ে 'রোমথা' করতেন। এদের কপালে উল্কি দ্বারা 'রোমথা' শব্দটি চিরস্থায়ীভাবে লিখে দেওয়া হত। রোমথাদের দেহ ও প্রাণ কবিরাজের সম্পূর্ণ স্বেচ্ছাধীন ছিল। ওষুধের গুণাগুণ পরীক্ষার জন্য কবিরাজরা তাদের দেহ ব্যবহার করতেন। বাঙ্গালার সামাজিক ইতিহাস, দুর্গাচন্দ্র সান্যাল, মডেল পাবলিসিং হাউস, ISBN 81-7616-067-9.
দ্বিতীয় মহম্মদ সলাবত খানজী

দ্বিতীয় মহম্মদ সলাবত খানজী (জন্ম:২০শে মে ১৯৪৪) বালাসিনোর রাজ্যের নবম ও অন্তিম নবাব ছিলেন। দ্বিতীয় মহম্মদ সলাবত খানজী বালাসিনোর রাজ্যের অষ্টম নবাব দ্বিতীয় মহম্মদ জামিয়াত খানজীর পুত্র ছিলেন। তার মাতার নাম ছিল জোহরা বেগম সাহিবা। ১৯৪৪ খ্রিষ্টাব্দে ২রা ফেব্রুয়ারি পিতার মৃত্যু হলে নাবালক অবস্থায় তিনি রাজ্যের নবাব হিসেবে সিংহাসনে আরোহণ করেন ও রাজপ্রতিনিধিদের তত্ত্বাবধানে রাজত্ব করার অধিকার লাভ করেন। ১৯৪৭ খ্রিষ্টাব্দে তার রাজ্যকে সদ্য স্বাধীনতা প্রাপ্ত ভারতীয় প্রজাতন্ত্রের সাথে একত্রীভূত করে নেওয়া হয়। ১৯৪৮ খ্রিষ্টাব্দের ১০ই জুন বম্বে প্রেসিডেন্সির সাথে বালাসিনোর রাজ্য একত্রীভূত হয়। ১৯৭১ খ্রিষ্টাব্দের ২৮শে ডিসেম্বর ভারত সরকার সংবিধান সংশোধন করে তার নবাব পদের বিলোপ ঘটায়। তিনি ১৯১৮ খ্রিষ্টাব্দে ফরহাত সুলতানা বেগম সাহিবা নামক এক অভিজাত মহিলাকে বিবাহ করেন। তাদের সুলতান মহম্মদ সালাউদ্দীন খানজী নামক এক পুত্র এবং মেহের আফশার সুলতানা বখতে সাহিবা, অঞ্জুম সুলতানা বখতে সাহিবা ও আহিল্যা সুলতানা বখতে সাহিবা নামক তিন কন্যা ছিল। Christopher Buyers। "Balasinor, The Babi Dynasty"। www.royalark.net। সংগ্রহের তারিখ ১ ফেব্রুয়ারি ২০১৫।
শেরে বাংলা নগর থানা

শেরে বাংলা নগর বাংলাদেশের ঢাকা জেলার একটি থানা। এর ভেতর আগারগাঁও অবস্থিত এবং বাংলাদেশের জাতীয় সংসদ ভবন এই এলাকায় অবস্থিত। বাঙালি রাজনীতিবিদ এবং বিংশ শতাব্দীর প্রথমার্ধে বাঙালি কূটনীতিক হিসেবে বেশ পরিচিত শেরে বাংলা আবুল কাশেম ফজলুল হকের নামানুসারে এই এলাকার নামকরণ করা হয়। বিভিন্ন গুরুত্বপূর্ণ সরকারি, বেসরকারি প্রতিষ্ঠান, ব্যাংক-বীমা প্রতিষ্ঠানের জন্য এই স্থানটি গুরুত্বপূর্ণ। শেরেবাংলা নগর থানার অবস্থান হচ্ছে ২৩°২৭′১৮″ উত্তর ৯০°১৩′১২″ পূর্ব﻿ / ﻿২৩.৪৫৫° উত্তর ৯০.২২° পূর্ব﻿ / 23.455; 90.22-এ। আগস্ট ৪, ২০০৯ সালে তেজগাঁও, কাফরুল ও মোহাম্মদপুর এই তিন থানার অংশ নিয়ে শেরে বাংলা নগর থানা গঠন করা হয়। শেরেবাংলা কৃষি বিশ্ববিদ্যালয় ধানমন্ডি গভ. বয়েজ হাই স্কুল শহীদ সোহরাওয়ার্দী মেডিকেল কলেজ হাসপাতাল তেজগাঁও কলেজ শেরেবাংলা নগর মহিলা মহাবিদ্যালয় নিউ মডেল বিশ্ববিদ্যালয় কলেজ আগারগাঁও তালতলা কলোনি উচ্চ বিদ্যালয় ও মহিলা কলেজ গনভবন সরকারি উচ্চবিদ্যালয় শেরেবাংলা নগর সরকারি বালক উচ্চ বিদ্যালয়; শেরেবাংলা নগর সরকারি বালিকা উচ্চ বিদ্যালয়; নাজনীন উচ্চ বিদ্যালয় রাজধানী উচ্চ বিদ্যালয় নিউ মডেল মোমিন বহুমুখী উচ্চ বিদ্যালয় শুকরাবাদ বহুমুখী উচ্চ বিদ্যালয় আগারগাঁও আদর্শ উচ্চ বিদ্যালয় মহিলা পলিটেকনিক ইনস্টিটিউট; লায়ন্স অগ্রগতি শিক্ষা নিকেতন শেরে বাংলা নগর সরকারি উচ্চ-মাধ্যমিক বালক বিদ্যালয় সরকারি সংগীত কলেজ সাংসদবৃন্দের কার্যালয় বাংলাদেশের জাতীয় সংসদ ইসলামী উন্নয়ন ব্যাংক, ঢাকা জিয়াউর রহমানের মাজার জাতীয় সংসদ ভবন "New 6 Thanas in Dhaka"। Prothom Alo। ২০০৯-০৯-০৭ তারিখে মূল থেকে আর্কাইভ করা। সংগ্রহের তারিখ ২০০৯-০৯-০৬।  শামসুন নাহার (জানুয়ারি ২০০৩)। "শেরেবাংলা নগর থানা"। সিরাজুল ইসলাম। শেরেবাংলা নগর। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ফেব্রুয়ারি ১,২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
বির আল আরওয়াহ

বির আল আরওয়াহ হল প্রাকৃতিক ও মানব নির্মিত একটি গুহা। এটি জেরুজালেমের কুব্বাত আস সাখরার অভ্যন্তরের সাখরার নিচে অবস্থিত। সাখরার দক্ষিণপূর্ব দিকে এর প্রবেশপথ অবস্থিত। গুহার ভেতরের কক্ষটি মোটামুটি বর্গাকার এবং উচ্চতা ১.৫ থেকে ২.৫ মিটার। এখানে বৈদ্যুতিক বাতি ও পাখা রয়েছে। Photo of the Well of Souls[স্থায়ীভাবে অকার্যকর সংযোগ] @ Photos8.org Video of a descent into the Well of Souls ওয়েব্যাক মেশিনে আর্কাইভকৃত ৬ ফেব্রুয়ারি ২০১৫ তারিখে @ IslamicLandmarks.com